Aleksander Bursche

Aleksander Bursche, nado en Varsovia o 11 de febreiro de 1956,"Aleksander Bursche: Curriculum Vitae". uw.academia.edu é un numismático e arqueólogo polaco, profesor na Universidade de Varsovia."Aleksander Bursche". Otworzksiazke.pl  

As súas investigacións e as súas publicacións céntranse nas emisións monetarias do Imperio Romano, sinaladamente durante o período de migración dos pobos bárbaros."Bursche, Aleksander". En Coins Weekly. 5 de xullo de 2017.   

 Traxectoria 
Bursche cursou os seus estudos superiores de Arqueoloxía na Universidade de Varsovia, onde obtivo o mestrado en 1980, e posteriormente o seu doutoramento en 1988."Prof. dr hab. Aleksander Bursche". Migration Period between Odra and Vistula (mpov.uw.edu.pl). 

Desde 1980 está vinculado ao Instituto de Arqueoloxía desta universidade, do que foi vicedirector entre 1991 e 1992. Entre este último ano e 1994, Bursche realizou unha estadía formativa de dous anos no departamento de Historia de Grecia e Roma da Universidade de Frankfurt, coordinado pola profesora Maria Radnoti-Alföldi, seguida doutras de menor duración na Universidade Philipps de Marburgo (1995) e no Museo Ashmolean da Universidade de Oxford (1997). Finalmente, en 1999 logrou a acreditación docente para o Departamento de Historia da Universidade de Varsovia, onde é profesor titular desde 2000.

Así mesmo, foi profesor visitante en institucións académicas como a Academia Americana en Roma (2000), a Universidade de Kiel (2002), o Instituto para o Estudo do Mundo Antigo da Universidade de Nova York (2015) ou a American Numismatic Society (2015). 

No ámbito editorial, de 1990 e 1998 foi asesor editorial da revista Antiquity, publicada en Cambridge, encargado da sección de Europa Central; nesta revista foi tamén o editor especial da sección dedicada a Polonia en setembro de 1991. Do mesmo xeito, entre 1993 e 1994 foi asesor editorial da publicación Annotazioni Numismatiche, editada en Milán. Tamén é membro do comité científico de diversas publicacións, como Journal of Archaeological Numismatics (Bruxelas), Notae Numismaticae (Cracovia) ou Journal of Ancient History and Archaeology (Cluj-Napoca).miniatura|270x270px|Panel da exposición itinerante Tsunami Bárbaro, promovida por Aleksander Bursche

Aleksander Bursche foi cofundador e coorganizador dos Festivais Arqueolóxicos de Biskupin. El creou as exposicións arqueolóxicas itinerantes coñecidas como Tsunami bárbaro. O período de migración dos pobos nas cuncas do Oder e do Vístula", que se realizaron entre 2017 e 2020.Barbarian tsunami Migration Period between the Odra and the Vistula. University of Warsaw. 2017. ISBN 978-83-63365-58-5"Barbarian tsunami. Migration Period between the Odra and the Vistula". Barbarzynskie-tsunami.muzeum.szczecin.pl

Bursche participou en máis dunha vintena de expedicións arqueolóxicas, non só en Polonia senón tamén noutros países, como é o caso de Hayling Island (Reino Unido), Öland (Suecia) e Acrai (Sicilia). Igualmente, dorixiu unha misión arqueolóxica á necrópole da cultura de Wielbark, no municipio polaco de Pasłęk.

Aleksander Bursche é membro correspondente do Instituto Arqueolóxico Alemán e da Asociación Europea de Arqueoloxía Experimental. Desde 2015 é membro do comité de dirección do Consello Internacional de Numismática;"Committee of the INC. International Numismatic Council (INC-CIN.org). nesta entidade foi o organizador do XVI Congreso Internacional de Numismática que tivo lugar en 2022 en Varsovia."Organising Committee". XVI International Numismatic Congress INC 2022 (INC2022.pl).

 Recoñecementos 
miniatura|Trofeo do premio Brązowy Laur Masłomęcki. outorgado a Bursche en 2008.|250x250px
 1997: Premio Gawroński ao mellor libro sobre numismática editado en Polonia en 1995-1996. 
 1997: Premio Clio, primeira clase, outorgado polo reitor da Universidade de Varsovia.
 2000: Premio Gawroński ao mellor libro sobre numismática editado en Polonia en 1998-1999.
 2000: Premio Clio, primeira clase.
 2008: Premio Brązowy Laur Masłomęcki, do municipio de Hrubieszów.
 2012: Premio Clio, segunda clase.
 2014: Cabaleiro da Orde Polonia Restituta, outorgado pola presidencia da República de Polonia."Odznaczenia państwowe". Uniwersytete Warszawski (uw.edu.pl).
 2014: Premio Gilljam, da Royal Numismatic Society, de Londres."The Gilljam Prize for Third-Century Numismatics". The Royal Numismatic Society.
 2023: Premio da Sociedade de Historia Monetaria Internacional.

 Publicacións 

 Escolma de monografías 
 (1996). Later Roman-barbarian Contacts in Central Europe, Numismatic Evidence. Gebr. Mann Verlag. ISBN 9783786119234
 (1998). Złote medaliony rzymskie w Barbaricum. Instytut Archeologii Uniwersytetu Warszawskiego. ISBN 9788387496067
 (2020). The Migration Period Between the Oder and the Vistula (con H. Hines e A. Zapolska). Brill Academic. ISBN 978-9004422407

 Notas 

Categoría:Nados en 1956
Categoría:Nados en Varsovia
Categoría:Numismáticos de Polonia
Categoría:Arqueólogos de Polonia
Categoría:Alumnos da Universidade de Varsovia
Categoría:Membros do Instituto Arqueolóxico Alemán 
Categoría:Galardoados co premio da Sociedade de Historia Monetaria Internacional
Categoría:Profesores da Universidade de Varsovia
Categoría:Personalidades sen imaxes